Държавен вестник, бр. 39, 2011 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  39
(4) При получаване на заявка за достъп 
се проверява дали са изпълнени условията за 
предоставяне на данни от ВИС на ЕС и ако 
становището е положително, оправомощени 
служители на НВЦ обработват заявката. 
(5) Условията за предоставяне на данни от 
ВИС на ЕС се считат изпълнени, когато:
1. достъпът е необходим за целите на предот-
вратяването, разкриването и разследването на 
терористични действия или тежки престъпления;
2. достъпът е свързан с конкретен случай;
3. ако съществуват основателни причини да 
се счита, че справката ще допринесе същест-
вено за изпълнението на целите, определени 
в чл. 5, т. 5.
(6) За целите по чл. 5, т. 5 се предоставя 
достъп до следните данни: 
1. фамилия, фамилно име по рождение 
(предишно фамилно име (имена); лични имена; 
пол; дата, място и държава на раждане;
2. настоящо гражданство и гражданство по 
рождение;
3. вид и номер на документа за пътуване, 
издаващ орган и дата на издаване и валидност;
4. държава – основна цел на пътуването, и 
предполагаема продължителност на престоя;
5. цел на пътуването;
6. предполагаема дата на влизане и излизане;
7. предполагаема граница при първо влизане 
или маршрут при транзит;
8. пребиваване;
9. пръстови отпечатъци;
10. вид виза и номер на визовия стикер;
11. подробни данни за лицето, изпращащо 
поканата и/или поемащо разноските по престоя.
(7) В случай на съвпадение освен до данните 
по ал. 6 се предоставя достъп и до: 
1. всякакви други данни, взети от заявле-
нието за виза;
2. снимки;
3. въведени данни по отношение на всяка 
издадена, отказана, анулирана, отменена или 
удължена виза.
(8) Данните, до които е осъществен достъп, 
се предават на органа, отправил искането по 
чл. 17, ал. 2, по начин, който не застрашава 
сигурността на тези данни. Получената инфор-
мация се предоставя на служител, работещ по 
конкретния случай, и се ползва единствено за 
целите по чл. 5, т. 5. В изключително спеш-
ни случаи заявката се обработва незабавно и 
впоследствие се проверява дали са изпълнени 
условията по ал. 5 и дали случаят е бил от 
изключителна спешност. 
(9) Постъпилите искания и предоставянето 
на данни се регистрират в дневник, който се 
поддържа в НВЦ.
(10) Служителите в НВЦ са длъжни да не 
разгласяват предоставената им с мотивирано-
то искане информация за целта и конкретния 
случай. 
Чл. 18. Данни от ВИС на ЕС могат да се 
съхраняват от органите по чл. 6 – 10 само в от- 
делни случаи в съответствие с целите, за които 
е поискан достъпът, за срок не по-дълъг от 
необходимия за всеки конкретен случай.
Чл. 19. (1) Данните, получени от НВИС и 
ВИС на ЕС, не се предават или предоставят на 
трета страна или международна организация.
(2) По изключение, при необходимост и в 
индивидуални случаи с цел доказване само-
личността на граждани на трета страна, вклю-
чително с цел връщане, могат да се предават 
следните данни:
1. фамилия, фамилия по рождение (пре-
дишна/и фамилия/и); име/на, пол, дата, място 
и страна на раждане;
2. настоящо гражданство и гражданство по 
рождение;
3. вид и номер на документа за задгранично 
пътуване, органът, който го е издал, и датите 
на издаване и изтичане срока на валидност;
4. пребиваване;
5. за непълнолетни лица: име и фамилия на 
бащата и майката на кандидата.
(3) Данните по ал. 2 могат да се предават, 
ако са налице следните условия:
1. Комисията на ЕС е приела решение от-
носно подходящата защита на личните данни в 
трета страна или има в сила споразумение за 
обратно приемане между ЕС и трета страна;
2. третата страна или международната орга-
низация е съгласна да използва данните само 
за целта, за която те са били предоставени;
3. данните са предадени или предоставени в 
съответствие с правото на ЕС, споразуменията 
за обратно приемане и националното законода-
телство на държавата членка, която е предала 
или предоставила данните;
4. държавата членка, която е въвела данните 
във ВИС, е дала своето съгласие. 
(4) Предавания на лични данни на трети 
страни или международни организации не за-
сягат правата на бежанците и лицата, търсещи 
международна закрила, по-специално по отно-
шение на принципа за неотблъскване.
(5) По изключение, данни могат да се пре-
дават в изключително спешни случаи с цел 
предотвратяване и разкриване на терористич-
ни действия и други тежки действия по ред, 
определен в Решение 2008/633/ПВР на Съвета 
от 23 юни 2008 г. относно достъпа до Визовата 
информационна система (ВИС) за справки от 
оправомощени органи на държавите членки и 
от Европол с цел предотвратяване, разкриване 
и разследване на терористични действия и други 
тежки престъпления.
(6) Предаването на данни на трета страна 
или международна организация в случаите 
по ал. 2 и 5 се извършва чрез националната 
главна точка за достъп до данни на ВИС на